Video: Alexandra-inwoners dreig met optrede teen buitelandersFoto: Werner Beukes/SAPA ŉ Inwoner, Angeline Masango, sê indien die regering hulle nie wil help nie, sal hulle as ŉ gemeenskap self hulle probleme oplos. Masango beweer sy het al drie keer geregistreer om ŉ HOP-huis te ontvang maar dat daar aan haar gesê is sy moet tussen R3 000 en R6 000 betaal indien sy een wil hê. Inwoners van Alexandra het Dinsdag plakkate opgesit in dié informele nedersetting, wat buitelanders waarsku om hulle HOP-huise te ontruim. Die inwoners het buitelanders tot Sondag gegee om hulle huise te ontruim. Die inwoners meen buitelanders kry eerste toegang tot huise aangesien hulle die nodige geld het om dit te betaal.